CELEX: 62016TN0266
Language: lt
Date: 2016-05-27 00:00:00
Title: Byla T-266/16: 2016 m. gegužės 27 d. pareikštas ieškinys byloje Capsugel Belgium/Komisija

1.8.2016   
            
            
               LT
            
            
               Europos Sąjungos oficialusis leidinys
            
            
               C 279/34
            
         2016 m. gegužės 27 d. pareikštas ieškinys byloje Capsugel Belgium/Komisija
   
   (Byla T-266/16)
   (2016/C 279/48)
   Proceso kalba: anglų
   
      Šalys
   
   
      Ieškovė: Capsugel Belgium (Bornemas, Belgija), atstovaujama advokatų H. Vanhulle, B. van de Walle de Ghelcke, C. Borgers ir N. Baeten
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. sausio 11 d. Komisijos sprendimą C(2015)9837 final dėl Belgijos taikomos valstybės pagalbos sistemos netaikant mokesčių perviršiniam pelnui (SA.37667 (2015/C));
            
         
               —
            
            
               netenkinus pirmojo reikalavimo, panaikinti ginčijamo sprendimo 2-4 straipsnius;
            
         
               —
            
            
               bet kuriuo atveju, priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas susijęs su tuo, kad Komisija padarė teisės klaidą ir akivaizdžią vertinimo klaidą, kai konstatavo nurodytą pagalbos priemonę ir ją pripažino pagalbos schema pagal 2015 m. liepos 13 d. Tarybos reglamento (ES) 2015/1589, nustatančio išsamias Sutarties dėl Europos Sąjungos veikimo 108 straipsnio taikymo taisykles, 1 straipsnio d punktą ir SESV 107 straipsnį.
            
         
               2.
            
            
               Antrasis ieškinio pagrindas susijęs su Komisijos padarytu SESV 107 straipsnio pažeidimu, nepakankamu motyvavimu ir akivaizdžia vertinimo klaida konstatuojant, kad Belgijos perviršinio pelno patikslinimo sistema yra pagalbos priemonė.
            
         
               3.
            
            
               Trečiasis ieškinio pagrindas susijęs su Komisijos padarytu 2015 m. liepos 13 d. Tarybos reglamento (ES) 2015/1589, nustatančio išsamias Sutarties dėl Europos Sąjungos veikimo 108 straipsnio taikymo taisykles, 16 straipsnio 1 dalies ir bendrųjų principų, t. y. teisinio tikrumo ir teisėtų lūkesčių principų pažeidimu nurodant susigrąžinti suteiktą pagalbą.
            
         
               4.
            
            
               Ketvirtasis ieškinio pagrindas susijęs su Komisijos padarytu SESV 2 straipsnio 6 dalies ir vienodo požiūrio principo pažeidimu bei įgaliojimų viršijimu dėl to, kad, taikant su valstybės pagalba susijusius teisės aktus, buvo siekta uždrausti Belgijos perviršinio pelno patikslinimo sistemą.